Vyjadrenie spoločnosti DB Biotech a.s.

Na úvod je dôležité poznamenať, že všetky spoločnosti (DB Biotech, a.s., FUTÚRUM, spoločnosť s  ručením obmedzeným Michalovce a  FUTÚRUM DYNAMEIS s.r.o.) spadajú podľa definície malých a  stredných podnikov pre určenie typu podniku (samostatný, partnerský, prepojený podnik) do kategórie samostatných podnikov, t.j.  nemajú žiadnu účasť v iných podnikoch ani iný podnik nemá účasť v  nich.
  
Spoločnosť DB Biotech, a.s. je biotechnologická spoločnosť založená v  roku 2006   so zameraním na vývoj a výrobu monošpecifických králičích klonálnych protilátok používaných v základnom, klinickom, aplikovanom výskume, pre klinickú diagnostiku a na translačný výskum v oblasti proteomiky a imunológie. Svoje produkty vyváža do 38 krajín sveta. Má bohaté skúsenosti s  riešením projektov základného a  aplikovaného výskumu. Na komerčných vedecký projektoch spolupracuje s  vedeckými kolektívmi vo Veľkej Británii – vývoj a výroba setu protilátok pre projekt partnera v Cambridge , Španielsku – vývoj a  výroba protilátok na mieru podľa požiadaviek partnera, Maďarsku – vývoj a  výroba protilátok na mieru podľa požiadaviek partnera. Okrem národných dotačných schém na získanie externých zdrojov financovania sa spoločnosť aktívne zapája aj do medzinárodného programu HORIZONT 2020, program SME Instrument. DB Biotech disponuje personálnymi kapacitami a  technickou infraštruktúrou potrebnou na riešenie vedecko-výskumných projektov.  

V rámci marketingu a  prezentácie spoločnosti bolo DB Biotech okrem iných akcií súčasťou tiež oficiálnej návštevy prezidenta SR v  Izraeli a  Mexiku (http://www.dbbiotech.com/o-nas/udialo-sa/ucast-na-delegacii-prezidenta-sr-andreja-kisku-poc.html,  http://www.dbbiotech.com/o-nas/udialo-sa/ucast-v-delegacii-prezidenta-sr-andreja-kisku-na-n.html, http://www.dbbiotech.com/o-nas/udialo-sa/navsteva-podpredsedu-vlady-petra-pellegriniho.html, ). Spoločnosť navštívil Pán prezident SR a  podpredsedovia vlády pre investície a informatizáciu (http://www.dbbiotech.com/o-nas/udialo-sa/navsteva-prezidenta-sr-andreja-kisku.html). DB Biotech tiež podporuje akcie, ktoré propagujú vedu a  výskum na Slovensku (http://www.dbbiotech.com/o-nas/udialo-sa/falling-walls-lab-slovakia.html,  http://www.dbbiotech.com/o-nas/udialo-sa/life-science-innovation-day,-bratislava.html).

Cieľom projektového zámeru:  Úloha reaktívnych astrocytov v myšacom modeli sklerózy multiplex: Systematický proteomický prístup predloženého v  rámci stimulov pre výskum a  vývoj je identifikácia nových proteínov A1 astrocytov, regulujúcich zápalové procesy a demyelinizáciu v procese sklerózy multiplex a vývoj nových monošpecifických protilátok pre identifikáciu proteínových markerov A1 astrocytov s možnosťou ich aplikácie v rutinnej klinickej praxi, prípadne pre vývoj skorého a presného diagnostického testu pri skleróze multiplex. Presné a  detailné mapovanie proteómu ochorenia (súbor proteínov a  ich špecifických modifikácii indukujúcich a  regulujúcich patologický proces v  cieľovej bunkovej línii/orgáne) umožní pochopenie mechanizmov, ktoré sú dnes neznáme alebo len veľmi málo preskúmané, riadiacich procesy demyelinizácie a  celkového zápalu v  procese sklerózy multiplex. Modelové myšky s  indukovanou demyelinizáciou sú vhodným modelom pre štúdium zápalových procesov a  identifikáciu nových proteínových markerov ochorenia. Tieto nové poznatky – novo identifikované proteíny a  ich modifikácie katalyzujúce patologické procesy pri ochorení, posunú na novú kvalitatívnu úroveň skorú a  presnú diagnostiku sklerózy multiplex, s  potenciálom pre vývoj účinných a  presne molekulárne dizajnovaných liekov. Skleróza multiplex je devastujúce ochorenie postihujúce populáciu stredného veku hlavne mierneho pásma. Nová kvalita prístupu k  pacientovi je v  tejto oblasti nutnosťou. Nepresná diagnostika tohto ochorenia v  súčasnosti, vrátane nie stále odpovedajúcej a  účinnej terapie, sú v  dnešnej dobe neakceptovateľné.
  
Spoločnosť FUTÚRUM, spoločnosť s  ručením obmedzeným Michalovce vytvára nové pracovisko výskumu a  vývoja kde v  spolupráci s  partnerom DB Biotech, a.s bude riešiť projekt:  Proteomická analýza kmeňov ľudského papilomavírusu,  indukujúcich karcinóm krčka maternice, kolorektálny a orofaryngický karcinóm, cieľom ktorého je identifikácia nových, skorých a prognostických proteínových markerov asociovaných s HPV infekciou u človeka.   Uvedená spoločnosť sa bude v sústrediť výhradne na vývoj a  produkciu rýchlej a  presnej diagnostiky vírusových ochorení, a  to či už v  spojitosti s  indukciou malígnych procesov, chronických zápalových ochorení, ale aj akútnych spoločensky nebezpečných ochorení indukovaných vírusmi –ako napríklad vírus západného Nílu, ZIKA, besnota, kliešťová encefalitída a  ďalšie. Vývoj vysoko špecifických protilátok pre tieto projekty bude zabezpečovať DB Biotech. Prvým projektom na novovytvorenom pracovisku je uvedená analýza proteómu HPV vírov, a  ich priama aplikácia v  skorej, personalizovanej a  citlivej detekcii tejto nebezpečnej (prípadne potenciálne nebezpečnej – záleží od kmeňa vírusu) infekcie u  ľudí.       

Spoločnosť FUTÚRUM DYNAMEIS s. r. o. v rámci predloženej žiadosti o stimuly pre výskum a vývoj vytvára nove pracovisko výskumu a vývoja, v ktorom bude realizovať výskumno-vývojové projekty. Do novovytvoreného pracoviska výskumu a vývoja spoločnosť FUTURUM DYNAMEIS vkladá vlastne zdroje vo forme budov, pozemkov, strojov, prístrojov a zariadení. Na novovytvorenom pracovisku výskumu a vývoja bude realizovaný projekt v oblasti emisii odorizujúcich látok v poľnohospodárskej výrobe s dopadom na životné prostredie. Doteraz nebol ešte realizovaný výskum v tejto oblasti, pričom je najviac zaťažujúci práve pre kvalitu života obyvateľov v blízkosti tejto výroby. Výsledky a merania uskutočnené v oblasti odorov poskytnú aj nove informácie pre nove výskumne projekty ktoré bude spoločnosť v budúcnosti riešiť,   ako je napríklad oblasť biotechnologického výskumu viazania amoniaku v močovke a tým aj zníženiu jeho emisii pri aplikácii do pôdy, ktoré dnes predstavujú tiež jeden z problémov pre obyvateľstvo. Súčasne sa budú výsledky využívať aj pre oblasť čistenia odpadových vôd so zameraním na potláčanie tvorby odorov pri ich správnej identifikácii a kvantifikácii.

Smerovanie výskumu na ochranu životného prostredia poskytne výsledky ktoré budú využité multidisciplinárne. To všetko vytvára priestor na realizáciu ďalších projektov výskumu a vývoja. FUTÚRUM DYNAMEIS bude v budúcnosti rozširovať pracovisko výskumu a vývoja a realizovať na ňom ďalšie vedecko výskumne projekty základného a aplikovaného výskumu.
Spoločnosť GasTech s.r.o. ako partner projektu disponuje potrebnou expertízou pri návrhoch technológii na úpravu plynov. Jednou z oblasti jej zamerania je aj odstraňovanie sírnych zlúčenín a odorov v plynoch. Nakoľko zapáchajúce latky s nízkym prahom vnímateľnosti sú produktom mikrobiálnym, náš spoločný plánovaný výskum bude ďalej zameraný na oblasť bakteriálnej genetiky na úpravu fenotypu so zameraním na likvidáciu a potláčanie tvorby odorizujucich látok.